Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 74/12/6601	Banská Bystrica, 10.6.2013
EEČ : 2-45-127-2013

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ktorého sa dopustil tým, že:
v postavení obchodného zástupcu spol. XXXXX, v presne nezistenom čase v lete roku 2006 na XXXXX, okres Banská Bystrica, pod zámienkou ukončenia už predošlej splatenej pôžičky dal XXXXX podpísať listiny, ktoré však v skutočnosti boli podklady k uzavretiu novej zmluvy o spotrebiteľskom úvere so spol. XXXXX, čím uviedol XXXXX, nar. XXXXX, do omylu a spôsobil mu škodu vo výške 881,55 €, ktorú od neho žiada uhradiť spol. XXXXX, XXXXX

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

Odôvodnenie:
Poverený príslušník OO PZ Banská Bystrica - západ uznesením ČVS: XXXXX z 29.05.2012 podľa § 206 ods. 1 Tr. por. vzniesol obvinenie XXXXX, nar. XXXXX, pre prečin podvodu podľa § 221 ods. 1 Tr. zák. na tom skutkovom základe, že v postavení obchodného zástupcu spol. XXXXX, v presne nezistenom čase v lete roku 2006 na XXXXX, okres Banská Bystrica, pod zámienkou ukončenia už predošlej splatenej pôžičky dal XXXXX podpísať listiny, ktoré však v skutočnosti boli podklady k uzavretiu novej zmluvy o spotrebiteľskom úvere so spol. XXXXX, XXXXX čím uviedol XXXXX, nar. XXXXX, do omylu a spôsobil mu škodu vo výške 881,55 €, ktorú od neho žiada uhradiť spol. XXXXX

V priebehu skráteného vyšetrovania bol v procesnom postavení svedka - poškodeného vypočutý XXXXX. Následne, nakoľko svedok - poškodený XXXXX zomrel, bola v procesnom postavení svedka - poškodeného vypočutá XXXXX 

Trestná činnosť obvineného XXXXX  bola preukázaná výpoveďami svedkov - poškodených, ako aj  zabezpečenými listinnými dôkazmi.

Poverený príslušník OO PZ Banská Bystrica - západ predložil po skončení skráteného vyšetrovania na tunajšiu okresnú prokuratúru spisový materiál v predmetnej veci s návrhom na zastavenie trestného stíhania,  s čím som sa stotožnila.

V priebehu vyšetrovania bolo zistené, že obvinený XXXXX  bol právoplatne odsúdený rozsudkom Okresného súdu v XXXXX sp. zn. XXXXX XXXXX) pre prečin podvodu podľa § 221 ods. 1, ods. 2 Tr. zák. k trestu odňatia slobody v trvaní 1 rok, ktorého výkon bol podmienečne  odložený na skúšobnú dobu v trvaní jeden rok. Ďalej bol odsúdený rozsudkom Okresného súdu v XXXXX sp. zn. XXXXX) pre prečin podvodu podľa § 221 ods. 1, ods. 2  Tr. zák. a iné k úhrnnému  trestu odňatia slobody v trvaní 1 rok, ktorého výkon bol podmienečne  odložený na skúšobnú dobu v trvaní jeden rok.

Prečinu podvodu podľa § 221 ods. 1 Tr. zák. sa dopustí, kto na škodu cudzieho majetku seba alebo iného obohatí, tým, že uvedie niekoho do omylu alebo využije niečí omyl a spôsobí tak na cudzom majetku malú škodu.

Za uvedený prečin je možné uložiť trest odňatia slobody až na dva roky. 

Pri posudzovaní dôvodov uvedených v § 215 ods. 2 písm. a) Tr. por. som prihliadala jednak na trestnú sadzbu stanovenú za trestný čin, za ktorý je obvinený  XXXXX stíhaný, na výšku uložených trestov za trestné činy, za ktoré  už bol právoplatne odsúdený - ale aj na zásady ukladania trestov v zmysle § 34 a nasl. Trestného zákona. 

Na základe vyššie  uvedeného je zákonný dôvod na postup podľa § 215 ods. 2 písm. a) Tr. por.  

Podľa § 215 ods. 2 písm. a) Tr. por. prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený. 

Vzhľadom na vyššie uvedené som trestné stíhanie obvineného XXXXX  podľa § 215 ods. 2 písm. a) Tr. por. zastavila. 

Rozhodnutím o zastavení trestného stíhania nie je dotknutý prípadný nárok poškodenej strany na náhradu škody, ktorý si môže  uplatniť v občianskom súdnom konaní na príslušnom súde.

Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho oznámenia cestou tunajšej okresnej prokuratúry. O sťažnosti rozhodne prokurátor Krajskej prokuratúry Banská Bystrica. Sťažnosť má odkladný účinok. V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá. 

JUDr. Veronika Polóniová
prokurátorka